29. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 18726 της 22 Φεβρ. /14 Μαρτ. 1978 (ΦΕΚ Β΄ 222) Περί καθηκόντων Γυμνασιαρχών και Λυκειαρχών, Υποδιευθυντών και Διδακτικού Προσωπικού των σχολείων Μέσης Γενικής Εκπαιδεύσεως. Έχοντας υπόψη: 1.Την παραγρ. 14 του άρθρου 37 του Ν. 309/1976 «περί οργανώσεως και Διοικήσεως της Γενικής Εκπαιδεύσεως». 2.Την απόφασή μας αριθ. 139346/26. 11. 77 με την οποία συγκροτήθηκε επιτροπή για τη σύνταξη σχεδίου αποφάσεως περί των καθηκόντων και υποχρεώσεων των Λυκειαρχών, Γυμνασιαρχών, Υποδιευθυντών και διδακτικού προσωπικού στα σχολεία Μ.Ε. και  3.Την πρόταση της ανωτέρω Επιτροπής, αποφασίζουμε: Καθορίζουμε τα καθήκοντα των Γυμνασιαρχών και Λυκειαρχών, των Υποδιευθυντών και του Διδακτικού Προσωπικού των σχολείων Μέσης Εκπαιδεύσεως ως εξής: ΚΕΦΑΛΑΙΟΝ Α΄ Καθήκοντα Γυμνασιαρχών και Λυκειαρχών. Οι κατά την παραγρ. 1 του άρθρου 27 του Ν. 309/76 Γυμνασιάρχες και Λυκειάρχες έχουν τα ακόλουθα καθήκοντα: 1.Έχουν την άμεση επίβλεψη και τη γενική διεύθυνση του Σχολείου τους, που το εκπροσωπούν σε όλες του τις σχέσεις. 2.Παραμένουν όλες τις εργάσιμες ώρες στο σχολείο και φροντίζουν για την κανονική λειτουργία του, εκτός αν είναι αναγκασμένοι ν΄ απουσιάσουν για αποχρώντα λόγο, οπότε αναπληρώνονται από τον Υποδιευθυντή η από τον ανώτερο κατά βαθμό καθηγητή. 3.Φροντίζουν να τηρούνται, σε καλή κατάσταση και πάντοτε ενημερωμένα τα υπηρεσιακά βιβλία του Σχολείου. 4.Είναι υπεύθυνοι για τη διεκπεραίωση της υπηρεσιακής αλληλογραφίας. 5.Είναι υπεύθυνοι για την πιστή εφαρμογή των νόμων και των διαταγών των προϊσταμένων αρχών των σχετικών με το διδακτικό έργο του σχολείου, τις εγγραφές, μετεγγραφές, την τακτική φοίτηση και τις συνέπειες της ελλιπούς φοιτήσεως. 6.Εκδίδουν τους τίτλους σπουδών πάσης φύσεως, τους οποίους υπογράφουν αυτοί ως υπεύθυνοι και συνυπογράφει, ως συνυπεύθυνος ο Υποδιευθυντής ή ο συντάκτης του τίτλου καθηγητής, αν δεν υπάρχει Υποδιευθυντής. 7.Τηρούν στο αρχείο του Σχολείου τους τίτλους εγγραφής των μαθητών. 8.Τηρούν φακέλους των Υπηρεσιακών Μεταβολών των καθηγητών του σχολείου τους, τους οποίους, σε περίπτωση μεταθέσεώς τους, αποστέλλουν στα οικεία σχολεία «επί αποδείξει». 9.Σε συνεργασία με τους καθηγητές αναθέτουν σ΄ αυτούς τη διδασκαλία μαθημάτων της ειδικότητάς τους, η συγγενούς, κατά τις ισχύουσες διατάξεις, και μεριμνούν για την κατάρτιση του ωρολογίου προγράμματος διδασκαλίας μαθημάτων με γνώμονα την αποδοτική λειτουργία του Σχολείου. 10.Φροντίζουν, ώστε οι καθηγητές να εφαρμόζουν το επίσημο αναλυτικό πρόγραμμα και να καταχωρίζουν στα οικεία βιβλία τη διδασκόμενη ύλη καθημερινά, να διορθώνουν με προσοχή και επιμέλεια τις γραπτές εργασίες και τα γραπτά διαγωνίσματα των μαθητών, τους οποίους να αξιολογούν με πνεύμα δικαιοκρισίας και υψηλής ευθύνης. 11.Ορίζουν υπεύθυνο καθηγητή για κάθε τάξη ή τμήμα τάξεως, ο οποίος θα ελέγχει τη φοίτηση των μαθητών του τμήματός του, καταχωρίζει τις απουσίες τους στα βιβλία απουσιών, και θα συνοδεύει την τάξη κατά κανόνα στις εκδρομές και στις μορφωτικές επισκέψεις της. 12.Φροντίζουν σε περίπτωση απουσίας καθηγητών να απασχολείται η τάξη του από τον εφημερεύοντα η άλλον διαθέσιμο καθηγητή η από τον Υποδ/ντή. 13.Εισηγούνται στον οικείο Γενικό Επιθ/τή την ανάθεση υπερωριακής διδασκαλίας στο διδακτικό προσωπικό που επιθυμούν να αναλάβει τέτοια εργασία, εφόσον δεν καλύπτονται οι ώρες υποχρεωτικής διδασκαλίας των μαθημάτων στο σχολείο τους. 14.Αποφασίζουν με τους αρμοδίους καθηγητές την εισαγωγή στο σχολείο τους διδακτικών βιβλίων από ελεύθερο εμπόριο, με βάση τις συστάσεις της προϊσταμένης αρχής, συντάσσοντας σχετικά αιτιολογημένη πράξη στο βιβλίο πράξεων του Συλλόγου των Καθηγητών.  15.Επισκέπτονται, μετά από προσυνεννόηση με τους διδάσκοντες, τις τάξεις κατά την ώρα διδασκαλίας των μαθημάτων και παρακολουθούν τον τρόπο εργασίας τους. Με αφορμή τις διαπιστώσεις από τις επισκέψεις αυτές καλούν τους διδάσκοντες σε συνεργασία και συζητούν τα μέτρα που πρέπει να ληφθούν για την αποδοτικότερη εργασία της τάξεως. 16.Οφείλουν να ενημερώσουν τους καθηγητές του σχολείου τους για τους νόμους που διέπουν τη λειτουργία του σχολείου και να ανακοινώσουν σ΄ αυτούς τις αποφάσεις και τις διαταγές των προϊσταμένων αρχών που αναφέρονται σε θέματα γενικού ενδιαφέροντος. Ιδιαιτέρως πρέπει να καθοδηγούν τους νέους και άπειρους καθηγητές στα καθήκοντα και τις υποχρεώσεις που τους επιβάλλει η ιδιότητα του δημοσίου υπαλλήλου και ειδικότερα του εκπαιδευτικού λειτουργού. 17.Συγκαλούν το Σύλλογο των Καθηγητών σε τακτικές και έκτακτες συνεδριάσεις, διευθύνουν ως Πρόεδροι τις εργασίες τους και εισηγούνται τα προς συζήτηση θέματα, αν δεν έχουν αναθέσει την εισήγηση σε άλλο μέλος του Συλλόγου. 18.Συγκροτούν με πράξη τους στο βιβλίο πράξεων του Δ/ντή τις διάφορες επιτροπές εξετάσεων η άλλων εργασιών. 19.Ως υπηρεσιακοί προϊστάμενοι συντάσσουν ειδικές εκθέσεις υπηρεσιακής ικανότητας για το διδακτικό  προσωπικό καθώς και εκθέσεις υπηρεσιακής ικανότητας για το προσωπικό Γ΄ κατηγορίας του σχολείου τους (Π.Δ. 611/1977, άρθρο 128), εκτός αν  υπάρχει,     σε      κάθε       περίπτωση,      κώλυμα      συγ(Αντί για τη σελ. 307(α) Σελ. 307(β) Τεύχος Η22 – Σελ. 17 Γυμνάσια και Λύκεια 32.Δ.α.26-29 γένειας μέχρι 3ου βαθμού η ισοβαθμίας (Ν. 309/1976 άρθρ. 37, παρ. 6 και άρθρ. 60 παρ. 7β). 20.Κατά τις γραπτές εξετάσεις συνεργάζονται με τους αρμόδιους καθηγητές για τον ορισμό των θεμάτων και είναι υπεύθυνοι για την τήρηση των σχετικών με τις εξετάσεις διατάξεων. 21.Μεριμνούν για την καταχώρηση της βαθμολογίας των μαθητών στα οικεία βιβλία. 22.Στην αρχή κάθε τριμήνου με εισήγηση του Σχολιάτρου και εφόσον υπάρχουν μαθητές που έχουν λόγους απαλλαγής από το μάθημα της Φυσ. Αγωγής, συντάσσουν σχετική πράξη στο βιβλίο πράξεων του Συλλόγου των Καθηγητών, την οποία υπογράφουν, εκτός αυτών, ο Σχολίατρος και οι καθηγητές της Φυσ. Αγωγής.  23.Είναι εκκαθαριστές των αποδοχών του προσωπικού του σχολείου, υπεύθυνοι για την σύνταξη των μισθοδοτικών καταστάσεων και υπόλογοι για παραβάσεις των νόμων που αφορούν τη μισθοδοσία των δημοσίων υπαλλήλων. Η σύνταξη των μισθοδοτικών καταστάσεων γίνεται από τον Υποδιευθυντή η άλλον καθηγητή οριζόμενον  γι΄ αυτό. 24.Εγκρίνουν μετεγγραφές μαθητών σύμφωνα με τις ισχύουσες διατάξεις. 25.Επιβάλλουν στους μαθητές τις προβλεπόμενες από το σχετικό διάταγμα ποινές ή τους παραπέμπουν στο Σύλλογο των Καθηγητών όταν το παράπτωμά τους, κατά την κρίση τους, μπορεί να επιφέρει ποινή μεγαλύτερη της δικαιοδοσίας τους. 26.Φροντίζουν για την υγιεινή κατάσταση των χώρων του διδακτηρίου και προβαίνουν στις κατάλληλες ενέργειες για την προστασία της υγείας των μαθητών και του προσωπικού. Αναφέρουν στην προϊσταμένη αρχή κάθε κρούσμα μεταδοτικής ασθένειας που παρουσιάζεται μεταξύ των μαθητών. 27.Μεριμνούν για τη συντήρηση και επισκευή του διδακτηρίου και των σχολικών επίπλων και σκευών καθώς και για την προμήθεια των αναγκαίων μέσων εξοπλισμού και εποπτικών οργάνων διδασκαλίας ζητώντας και τη συνδρομή των προϊσταμένων αρχών, όταν τούτο είναι αναγκαίο. 28.Καλούν, όταν κατά την κρίση τους επιβάλλεται, τους γονείς ή κηδεμόνες των μαθητών για ιδιαίτερη ενημέρωσή τους σχετικά με τη φοίτηση, διαγωγή και επίδοση των μαθητών. Επίσης κατά το τέλος κάθε διδακτικής περιόδου καλούν όλους τους γονείς και κηδεμόνες των μαθητών, τους ενημερώνουν για την επίδοση των μαθητών και επιδίδουν σ΄ αυτούς τους ελέγχους προόδου κατά την περίοδο που έληξε. 29.Μετέχουν ως μέλη στην επιτροπή μισθώσεως οικημάτων για την κάλυψη στεγαστικών αναγκών του σχολείου τους και θεωρούν τις καταστάσεις πληρωμής των μισθωμάτων στις περιπτώσεις που αυτές δεν θεωρούνται από τον οικείο Γεν. Επιθεωρητή. Σελ. 308(β) Τεύχος Η22 – Σελ. 18 30.Προτείνουν το διορισμό και την απόλυση του προσωπικού Γ΄ κατηγορίας του Σχολείου τους κατά τη διαδικασία που προβλέπεται από τις σχετικές διατάξεις. 31.Ασκούν τα καθήκοντα του Γραμματέα της Σχολικής Εφορίας του σχολείου τους και εισηγούνται στα άλλα μέλη της τις απαιτούμενες κάθε φορά δαπάνες για επισκευές του διδακτηρίου ή των επίπλων και σκευών και για προμήθειες απαραίτητες για την ομαλή λειτουργία του σχολείου. Χρέη Γραμματέα μπορούν να αναθέσουν οι Δ/ντές στον Υποδ/ντή ή άλλον καθηγητή, ο οποίος στην περίπτωση αυτή δικαιούται της νόμιμης αποζημιώσεως. 32.Οφείλουν να συνεργάζονται αρμονικά με όλα τα μέλη του καθηγητικού συλλόγου, αφού στην καλή συνεργασία στηρίζεται όλο το διδακτικό έργο. Η συνεργασία αυτή θα επιτευχθεί, όταν υπάρχει σεβασμός προς την προσωπικότητα των καθηγητών, δικαιοσύνη στην ανάθεση των διαφόρων εργασιών και καθηκόντων αντικειμενική και δίκαιη αξιολόγηση και πραγματικό ενδιαφέρον για την επίλυση των υπηρεσιακών αλλά και των προσωπικών προβλημάτων. ΚΕΦΑΛΑΙΟΝ Β΄ Καθήκοντα Υποδιευθυντών. Οι Υποδιευθυντές των Γυμνασίων και Λυκείων έχουν τα ακόλουθα καθήκοντα: 1.Αναπληρώνουν το Διευθυντή κατά τα οριζόμενα στις παρ. 1, 2, 4 του άρθρου 37 του Ν. 309/1976. 2.Είναι, μετά το Διευθυντή, οι πρώτοι αρμόδιοι και  υπεύθυνοι για την ομαλή λειτουργία του σχολείου. 3.Παραμένουν στο σχολείο όλες τις εργάσιμες ώρες και συνεργάζονται με το Δ/ντή για κάθε θέμα που αφορά τη λειτουργία του. 4.Συνυπογράφουν τους χορηγούμενους τίτλους για την ακρίβεια των στοιχείων του περιεχομένου τους. 5.Βεβαιώνουν τη γνησιότητα τίτλων που ζητείται επαλήθευσή τους και ζητούν την επαλήθευση τίτλων. 6.Ενημερώνονται στην εισερχόμενη αλληλογραφία, αρχειοθετούν τα έγγραφα και μονογραφούν κάθε εξερχόμενο έγγραφο για την ακρίβεια και ορθότητα του περιεχομένου του. 7.Έχουν την αποκλειστικήν αρμοδιότητα της συντάξεως των δελτίων κινήσεως προσωπικού, πινάκων, στατιστικών δελτίων και στοιχείων γενικά βοηθούμενοι από καθηγητή που ορίζει γι΄ αυτό ο Δ/ντής. 8.Καταρτίζουν σε συνεργασία με το Διευθυντή την ημερήσια διάταξη των τακτικών και εκτάκτων συνεδριάσεων και έχουν την ευθύνη της προσκλήσεως των καθηγητών – μελών του Συλλόγου. 9.Φροντίζουν για την έγκαιρη παραλαβή και διανομή των διδακτικών βιβλίων βοηθούμενοι από καθηγητές που ορίζει γι΄ αυτό ο Δ/ντής. 32.Δ.α.29 Γυμνάσια και Λύκεια ΚΕΦΑΛΑΙΟΝ Γ΄ Καθήκοντα Διδακτικού Προσωπικού ΜΕ. Οι ανήκοντες στο Διδακτικό Προσωπικό των σχολείων Μέσης Γενικής Εκπαιδεύσεως έχουν τα ακόλουθα καθήκοντα: 1.Οφείλουν να βρίσκονται όλοι κατά την ώρα της πρωϊνής προσευχής, εφόσον, κατά το πρόγραμμά τους, έχουν διδακτική απασχόληση κατά την πρώτη ώρα των μαθημάτων. 2.Οφείλουν να εισέρχονται στην αίθουσα διδασκαλίας αμέσως μετά τους μαθητές και χωρίς καθυστέρηση, αλλά και να μη παρατείνουν την διδασκαλία μετά τη λήξη του χρόνου της διδακτικής ώρας. Αδικαιολόγητη καθυστέρηση κατά την είσοδο, που επαναλαμβάνεται τακτικά και κατά σύστημα, πέρα από το γεγονός ότι αποτελεί ένδειξη μειωμένης ευσυνειδησίας, στοιχειοθετεί και το παράπτωμα της ραθυμίας και της μη έγκαιρης εκτέλεσης του καθήκοντος (Π.Δ. 611/1977 άρθρ. 206 παρ. 1, εδαφ. ιβ΄) 3.Οφείλουν να καταγράφουν, χωρίς καθυστέρηση στα οικεία βιβλία τη διδασκόμενη ύλη και να ελέγχουν τις απουσίες των μαθητών υπογράφοντες το σχετικό δελτίο απουσιών. 4.Δεν επιτρέπουν την έξοδο των μαθητών, για οποιοδήποτε λόγο, από την αίθουσα της διδασκαλίας κατά την ώρα εργασίας της τάξεως, εκτός αν λόγοι απόλυτης ανάγκης επιβάλλουν τούτο. 5.Είναι προσωπικά υπεύθυνοι για την πειθαρχία και τάξη των μαθητών κατά την ώρα της διδασκαλίας. 6.Ως εφημερεύοντες παραμένουν στο σχολείο σε όλη τη διάρκεια της λειτουργίας του και οφείλουν να εκτελούν πλήρως και με αίσθημα ευθύνης τα καθήκοντά τους, όπως αυτά καθορίζονται από τον κανονισμό εσωτερικής λειτουργίας του σχολείου ή από σχετική απόφαση του Συλλόγου των Καθηγητών. 7.Έχουν το δικαίωμα, μετά από ενημέρωση του Διευθυντή, να καλούν ιδιαίτερα τους γονείς ή κηδεμόνες των μαθητών, να συζητούν μ΄ αυτούς και να τους ενημερώνουν σε θέματα που αφορούν τη φοίτηση, διαγωγή και επίδοση των μαθητών. 8.Αναλαμβάνουν την ευθύνη ομαλής λειτουργίας τάξεως ή τμήματος τάξεως, ως υπεύθυνοι καθηγητές, και προτείνουν στη Διεύθυνση ή το Σύλλογο τη λήψη μέτρων που βοηθούν στην αποδοτική λειτουργία της τάξεως ή του τμήματος. 9.Ως υπεύθυνοι καθηγητές παραλαμβάνουν, με δική τους ευθύνη, τα Δελτία απουσιών και τα διάφορα δικαιολογητικά απουσίας των μαθητών, που πρόκειται να χρησιμοποιηθούν για τη δικαιολόγηση των απουσιών τους στο τέλος κάθε τριμήνου ή και ολοκλήρου διδακτικού έτους και καταχωρίζουν στα οικεία βιβλία τις απουσίες αυτών. 10.Απαγορεύεται να προβαίνουν σε ανακοινώσεις προς τους μαθητές ή τους πολίτες για θέματα του σχολείου, αν δεν έχουν ειδική εντολή του Διευθυντή. 11.Οφείλουν εχεμύθεια γύρω από θέματα που γνωρίζουν από την ιδιότητά τους ως καθηγητές. 12.Οφείλουν σεβασμό προς τους προϊσταμένους τους και πνεύμα κατανοήσεως προς τους συναδέλφους τους. Προσωπικές διαφορές μεταξύ των καθηγητών, που παίρνουν τη μορφή διένεξης μέσα στο σχολείο, θέτουν σε σοβαρό κίνδυνο το όλο εκπαιδευτικό έργο του σχολείου και αποτελούν αρνητικό κριτήριο για το χαρακτηρισμό του ήθους. 13.Οφείλουν σεβασμό στην προσωπικότητα των μαθητών, και πρέπει να αποφεύγουν τις έντονες επιπλήξεις μπροστά σε άλλους συμμαθητές τους, ιδιαίτερα δε τις σωματικές κυρώσεις. 14.Οφείλουν να αξιολογούν με δικαιοκρισία τους μαθητές τους, ώστε να αποφεύγεται η δημιουργία σ΄ αυτούς αμφιβολιών για τη σωστή αξιολόγησή τους. 15.Γενικά οφείλουν όλοι οι καθηγητές να βοηθούν την κοινή προσπάθεια του σχολείου, που αποβλέπει στην πρόοδο των μαθητών, που είναι και ο τελικός σκοπός του. 